Ingvild Nagell-Dahl

Ingvild Nagell-Dahl (født Pedersen, 6. januar 1973 på Gjøvik) er en norsk sanger. 

Hun gikk på musikklinja på Tranberg videregående skole og startet som freelance musiker da hun var ca. 20 år. Hun har hatt en rekke opptredener på NRK-programmet Beat for beat og var en av  tre hoved-vokalister på TV3s underholdningsprogram Singing Bee. Nagell-Dahl deltok i Melodi Grand Prix i 2003 med låten Anyway You Want It og kom på en 8.-plass.

I 2003 ble hun ferdig utdannet barnevernspedagog ved Høgskolen i Lillehammer.

Hun er gift med pianist Trond Nagell-Dahl. De bor på Gjøvik og har 3 barn. 

I 2013 fikk hun knuter på stemmebåndet, og måtte ta en pause fra sangeryrket.

Diskografi 
Medvirkning
 2003: Melodi Grand Prix 2003 (8.-plass)

Referanser

Eksterne lenker 
 

Norske sangere
Deltakere i Melodi Grand Prix
Personer fra Gjøvik kommune